

**KOMUNA E GRAÇANICËS**

*Graçanica, 17.07.2019*

**Thirrje publike për ofrimin e mbështetjes financiare publike për financimin e projektit: SHËNIMI I DITËS SË KOMUNËS SË GRAÇANICËS 2019**

**1.** Komuna e Graçanicës u bënë thirrje të gjitha organizatave joqeveritare (OJQ), të regjistruara dhe programi i punës i të cilave është i fokusuar në fushën e kulturës, të aplikojnë për mbështetje financiare për zbatimin e projektit – Shënimi i Ditës së Komunës së Graçanicës 2019.

**2.** OJQ-të në përputhje me këtë Thirrje publike mund të aplikojnë me projektet/programet e tyre për aktivitetet e mëposhtme:

* Organizimi i një koncerti muzikor – marrja me qira e një skene (bina) dhe angazhimi i një interpretuesi muzikor në gjuhën serbe, i cili është i njohur në skenën muzikore rajonale;
* Krijimi i një filmi promocional për komunën e Graçanicës, në kohëzgjatjen totale prej 10 deri në 15 minuta;
* Organizimi i Akademisë solemne më rastin e Ditës së Komunës së Graçanicës 2019, duke përfshirë edhe darkën solemne për mysafirët.

**3.** OJQ-ja mund të paraqesë vetëm një projekt, i cili do të përfshijë të gjitha aktivitetet të parapara me pikën 2 të kësaj Thirrje publike.

**4.** Vlera e përgjithshme e planifikuar e Thirrjes publike deri në 15.000 (pesëmbëdhjetë mijë) euro.

**5**. Afati i fundit për dorëzimin e propozimit është 15 ditë pune nga dita e publikimit të Thirrjes publike, përkatësisht dita e fillimit është 17.07.2019, ndërsa dita e fundit për dorëzimin e propozimit është 06.08.2019.

**6.** Të drejtë aplikimi kanë OJQ-të që janë të regjistruara në regjistrin e organizatave joqeveritare të R.Kosovës, me seli në territorin e Komunës së Graçanicës dhe të cilat veprojnë dhe janë të regjistruara së paku dy vjet para datës së publikimit të Thirrjes publike. OJQ-ja aplikuese duhet të paraqesë dëshmi se gjatë dy viteve është marrë me organizimin e manifestimeve kulturore, si dhe nëse ka qenë përfituese e mjeteve financiare të ndara nga Komuna e Graçanicës, të njëjtat mjetet i ka justifikuar duke paraqitur raportin financiar.

Pas nënshkrimit të kontratës, OJQ duhet të paraqesë prova se personi përgjegjës në OJQ dhe menaxheri i projektit nuk janë nën hetime për vepra penale, si dhe prova se OJQ-ja ka zgjidhur çdo çështje të hapur rreth pagesës së kontributeve dhe tatimeve të papaguara.

**7.** Propozimet do të dorëzohen vetëm në kuadër të formularit të paraparë, të cilin së bashku meUdhëzimet për aplikantët, janë në dispozicion në faqen e internetit të *Komunës së Graçanicës- kk.rks-gov.net/gracanice.* Dokumentet e kompletuara duhet të dërgohen me postë ose personalisht, në adresën e mëposhtme: *Komuna e Graçanicës, rruga “Car Lazar”p.n. 10500 Graçanicë.*

Procesi i pranimit, hapjes dhe shqyrtimit aplikacioneve, vlerësimit të aplikacioneve, kontraktimi, resurset, koha dhe mënyra e parashtrimit të ankesave, trajtimi i dokumenteve dhe kalendarin tregues i zbatimit të thirrjes janë të detajuara në Udhëzimin për aplikuesit.

Do të konsiderohen vetëm propozimet që janë paraqitur brenda afatit për paraqitjen e aplikacioneve dhe në formë të përcaktuar me Thirrjen publike.

**8.** Të gjitha çështjet në lidhje me thirrjen publike mund të sqarohen vetëm në mënyrë elektronike, duke dërguar e-mail në adresën: opstinagracanica@gmail.com

 **Kryetari i komunës**

 (v.v.) \_\_\_\_\_\_\_\_\_\_\_\_\_\_\_\_

 Srđan Popović